SL Uradni list Evropske unije C 293/1

POROČILO O FINANČNIH DEJAVNOSTIH V LETU 2010

Oddelek II – Evropski svet in Svet

2011/C 293/01

VSEBINA

1. POVZETEK

2. UVOD

3. CILJI IN PRORAČUN ZA PRORAČUNSKO LETO 2010

3.1 Glavni upravni cilji

3.2 Določitev proračuna Evropskega sveta in Sveta za leto 2010

3.2.1 Skupna proračunska struktura

3.2.2 Dodatna proračunska sredstva, povezana z Lizbonsko pogodbo

3.2.3 Proračun 2010

3.2.4 Proračun za leto 2010 in razdelek 5 finančnega okvira proračuna EU

4. SPLOŠNI PREGLED IZVRŠEVANJA PRORAČUNA V LETU 2010

4.1 Dejavnosti in cilji v letu 2010

4.1.1 Dejavnosti Evropskega sveta in Sveta v letu 2010

4.1.2 Doseganje upravnih ciljev za leto 2010

4.2 Prihodki

4.2.1 Prihodki v letu 2010

4.2.2 Prihodki pred letom 2010

4.3 Odhodki v letu 2010

4.3.1 Pregled izvrševanja proračuna v obdobju 2004–2010

4.3.2 Poraba odobrenih sredstev po kategorijah v letu 2010

4.3.3 Sprememba proračuna v letu 2010

4.4 Proračunska sredstva, prenesena

4.4.1 Poraba odobrenih sredstev, prenesenih iz leta 2009

4.4.2 Sredstva, prenesena iz leta 2010 v leto 2011

4.5 Namenski prihodki

4.5.1 Namenski prejemki, nastali pred letom 2010

4.5.2 Namenski prejemki, nastali v letu 2010

1. POVZETEK

V letu 2010 je prišlo do temeljitih sprememb oddelka II proračuna EU. Zaradi začetka veljavnosti Lizbonske pogodbe je bilo treba v ta oddelek vključiti dodatne odhodke, namenjene delovanju Evropskega sveta.

V pisnem predlogu spremembe predhodnega predloga proračuna za proračunsko leto 2010 v zvezi s Svetom (15639/1/09) je bilo v oddelku II proračuna EU dodatno tehnično zagotovljenih 25 milijonov EUR za delovanje Evropskega sveta in delo njegovega predsednika.

Generalni sekretariat Sveta (GSS) se je leta 2010 prav tako pripravljal na posledice ustanovitve Evropske službe za zunanje delovanje. GSS je 1. januarja 2011 v to novo institucijo EU prenesel 411 delovnih mest in 80 milijonov EUR.

Obenem je nadaljeval modernizacijo uprave z izboljšanjem delovnega okolja, informacijske tehnologije in finančnega poslovodenja. Nadaljevala se je tudi gradnja stavbe Résidence Palace, ki bo od leta 2014 dalje sedež Evropskega sveta in sej Sveta.

Za leto 2010 je bil določen proračun Evropskega sveta in Sveta v višini 633,6 milijona EUR. Ob koncu proračunskega leta 2010 je bil porabljen znesek 592,9 milijona EUR (tj. 93,6-odstotna stopnja izvrševanja proračuna).

Glavni razlogi za 40,7 milijona EUR neporabljenih sredstev so:

— manjša potreba po sredstvih za tolmačenje (9,1 milijona EUR),

— nizka stopnja zasedenosti delovnih mest v kadrovskem načrtu in nižji stroški za plače (8,7 milijona EUR),

— neporabljena sredstva za potne stroške delegacij v naslovu II (6,9 milijona EUR),

— neizkoriščene rezerve (6 milijonov EUR),

— odložitev nekaterih projektov informacijske tehnologije iz naslova III, kot je SESAME (2,8 milijona EUR),

— manjše potrebe po opremljanju prostorov v stavbah Sveta (1,9 milijona EUR) in prihranki pri stroških misij (0,9 milijona EUR).

Od 41,1 milijona EUR, prenesenih iz leta 2009 v leto 2010, je bilo porabljenih 34,2 milijona EUR. Ne glede na razloge (tj. neizvedba del/storitev/nedostava blaga, neizdajanje računov GSS) bi bilo treba v prihodnje povečati porabo prenesenih zneskov. Tako bi se zmanjšalo tveganje, da bi proračun za prihodnje leto porabili za pretekle odhodke.

Znesek dejavnosti GSS v zvezi s prihodki za leto 2010 je bil 100,5 milijona EUR. V proračunskem letu je bilo od tega zneska izterjanih 92,9 milijona EUR, ostalo pa se bo izterjalo v letu 2011.

Glavni del teh izterjanih prihodkov (60,6 milijona EUR ali 65 %) je povezan z davki, dajatvami in pristojbinami Skupnosti, ki so jih v letu 2010 prispevali uslužbenci GSS. Znesek v višini 31,1 milijona EUR iz leta 2010 je povezan z različnimi dejavnostmi poslovanja, 1,1 milijona EUR pa z različnimi prispevki in povračili v okviru sporazumov Skupnosti. V večini teh zadnjih primerov so bili zneski porabljeni za financiranje posebnih postavk odhodkov (namenski prejemki).

Večina zneskov iz namenskih prejemkov (76 %) je povezana s potnimi stroški delegacij: 24,3 milijona EUR je bilo izterjanih od držav članic na podlagi njihovih izjav o porabi potnih stroškov v letu 2009. Poleg tega so nekatere države članice za dodatno tolmačenje v svoj jezik prispevale še 2,2 milijona EUR.

GSS je imel leta 2010 na razpolago 41,7 milijona EUR namenskih prejemkov, nastalih pred letom 2010. Do konca finančnega leta je bilo porabljenih 40 milijonov EUR.

2. UVOD

To poročilo v skladu s členom 128 finančne uredbe temelji na računovodskih izkazih za leto 2010, ugotovitvah letnih poročil odredbodajalcev Sveta o delu in podatkih o izvrševanju proračuna iz finančnega sistema Sveta.

Poleg tega je poročilo v skladu z obveznostmi iz člena 122 finančne uredbe in člena 185 izvedbenih pravil ter vsebuje pregled upravljanja proračuna in finančnega poslovodenja v Svetu v letu 2010.

V poglavju 3 je pojasnjeno, v kakšnem okviru je bil določen proračun za leto 2010, poglavje 4 pa je splošni pregled porabe odobrenih proračunskih sredstev v letu 2010.

Izvrševanje proračuna za leto 2010 po proračunskih vrsticah je predstavljeno v tabeli iz Priloge.

3. CILJI IN PRORAČUN ZA PRORAČUNSKO LETO 2010

3.1 Glavni upravni cilji

Glavni upravni cilji generalnega sekretariata Sveta (v nadaljnjem besedilu: GSS) za leto 2010 so bili:

— uspešna vzpostavitev ter začetek dela Evropskega sveta in njegovega predsednika,

— nadaljnji napredek pri modernizaciji uprave. Generalni sekretariat je pripravil ambiciozen program za kakovostno izboljšanje institucije. Različne pobude imajo ali bodo imele proračunske posledice (tako glede naložbenih stroškov kot prihrankov zaradi večje učinkovitosti),

— nadaljevanje gradnje stavbe Résidence Palace, ki naj bi bila končana do leta 2014,

— prilagoditev organizacije ustanovitvi Evropske službe za zunanje delovanje.

3.2 Določitev proračuna Evropskega sveta in Sveta za leto 2010

3.2.1 Skupna proračunska struktura

Ker bo Evropskemu svetu pomagal generalni sekretariat Sveta (člen 235(4) PDEU), so odhodki za njegovo delovanje predstavljeni v okviru proračunske strukture, ki si jo deli s Svetom (oddelek II proračuna Evropske unije) (1).

Ustanovitev Evropskega sveta kot institucije je imela v bistvu dve posledici za oddelek II proračuna EU:

— imenovanje predsednika Evropskega sveta in organizacija osebja, ki mu neposredno pomaga (kabineta),

— določitev sredstev v proračunu EU za financiranje srečanj na vrhu, ki so jih prej plačevale države članice, ki so predsedovale Svetu.

3.2.2 Dodatna proračunska sredstva, povezana z Lizbonsko pogodbo

V pisnem predlogu spremembe predhodnega predloga proračuna za proračunsko leto 2010 v zvezi s Svetom (15639/1/09) je bilo v oddelku II proračuna EU dodatno tehnično zagotovljenih 25 milijonov EUR (Evropski svet in Svet, v nadaljnjem besedilu: ESS).

Tehnična zagotovitev 25 milijonov EUR je temeljila na oceni potreb za učinkovit zagon delovanja Evropskega sveta in dela njegovega predsednika.

Razčlenitev ocenjenih dodatnih zneskov je prikazana v tabeli 1.

Tabela 1

Dodatna proračunska sredstva, povezana z Lizbonsko pogodbo

(v milijonih EUR) Namen Znesek Evropski svet 12,1 Srečanja na vrhu 6,5 Srečanja s tretjimi državami 2,5 Izboljšanje infrastrukture GSS 3,1 Predsednik Evropskega sveta 6,0 Predsednik 1,5 Kabinet in varovanje 4,5 Soodločanje 1,9 Rezerva 5,0 Skupaj 25,0

Od 25 milijonov EUR je bilo 12,1 milijona EUR namenjenih za stroške organizacije srečanj na vrhu (ki so jih prej financirala šestmesečna predsedstva) in druga zasedanja Evropskega sveta. 6 milijonov EUR je bilo predvidenih za stroške v zvezi z zaposlenimi ter stroške dela predsednika Evropskega sveta in njegovega kabineta.

Za kritje stroškov Sveta zaradi povečanja števila postopkov soodločanja (npr. za pripravo zakonodaje, prevajanje v irski jezik) je bil predviden znesek 1,9 milijona EUR.

Znesek 5 milijonov EUR je bil namenjen za varnostno rezervo, s katero naj bi krili nepredvidene potrebe nove institucije in njenega predsednika.

3.2.3 Proračun 2010

Skupni proračun ESS za leto 2010 je znašal 633,6 milijona EUR.

Povečanje za 30,7 milijona EUR (5,1 %) v primerjavi s proračunom za leto 2009 se razdeli na:

— 25 milijonov EUR zaradi vpliva Lizbonske pogodbe,

— nominalno povečanje v višini 12,9 milijona EUR (2),

— realno zmanjšanje proračuna za 7,2 milijona EUR.

Zaradi posledic začetka veljavnosti Lizbonske pogodbe je bilo v kadrovskem načrtu ESS za leto 2010 60 dodatnih delovnih mest: 32 delovnih mest (začasni uslužbenci) v kabinetu predsednika Evropskega sveta in 28 delovnih mest (stalna delovna mesta) za okrepitev različnih služb GSS, zlasti Tisk in komunikacije, Protokol, Konference in infrastruktura ter oddelek za splošna politična vprašanja. Kadrovske potrebe drugih oddelkov GSS so bile krite s prerazporeditvijo.

V tabeli 2 je prikazana razdelitev proračuna za leto 2010 po kategorijah. Prvotni predlog proračuna (brez vpliva Lizbonske pogodbe) je bil na splošno višji za 1,2 %. V večini kategorij je prikazano zmanjšanje v primerjavi z letom 2009 in načeloma je do povišanja v zadevnih kategorijah prišlo le zaradi sklepa Sveta o prilagoditvi prejemkov za leto 2009. Rezerva je bila določena na ravni iz prejšnjih let, tj. 2,5 milijona EUR (3).

Tabela 2

Proračun ESS za leto 2010 v primerjavi s proračunom Sveta za leto 2009 (po kategorijah)

(v EUR) Kategorija Proračun za leto 2009 Proračun za leto 2010 brez Pogodbe Vpliv Pogodbe (4) Proračun za leto 2010 s Pogodbo Razlika v % (brez Pogodbe) Razlika v % (s Pogodbo) 1 2 3 4 5=2/1 6=4/1 Načrt delovnih mest 311 521 000 318 219 000 5 751 000 323 970 000 2,2 % 4,0 % Drugi odhodki za zaposlene 22 612 000 21 225 000 2 287 000 23 512 000 –6,1 % 4,0 % Stavbe (naslov II) 37 962 000 37 517 000 2 400 000 39 917 000 –1,2 % 5,1 % Računalniški sistemi (naslov II) 34 097 000 34 048 000 1 469 000 35 517 000 –0,1 % 4,2 % Stroški tolmačenja 90 456 000 91 697 000 1 043 000 92 740 000 1,4 % 2,5 % Potni stroški delegacij 36 071 000 36 792 000 — 36 792 000 2,0 % 2,0 % Uradni list 7 373 000 5 115 000 — 5 115 000 –30,6 % –30,6 % Naslov III 34 310 000 35 939 000 — 35 939 000 4,7 % 4,7 % Skupina za razmislek 1 060 000 533 000 — 533 000 –49,7 % –49,7 % Drugi odhodki (naslov II) 10 950 000 11 467 000 7 050 000 18 517 000 4,7 % 69,1 % Rezerva 1 440 000 2 500 000 3 500 000 6 000 000 73,6 % 316,7 % Skupaj (razen nakupa) 587 852 001 595 052 002 23 500 000 618 552 002 1,2 % 5,2 % Nakup nepremičnin 15 000 000 15 000 000 — 15 000 000 — 0,0 % Vse skupaj 602 852 000 610 052 000 23 500 000 633 552 000 1,2 % 5,1 %

3.2.4 Proračun za leto 2010 in razdelek 5 finančnega okvira proračuna EU

Tabela 3 prikazuje, kako se je v obdobju 2005–2010 razvijal oddelek II proračuna EU. Razvoj proračuna Sveta v letih 2005 in 2006 je bil skladen z razvojem razdelka 5 finančnega okvira.

Tabela 3

Razvoj oddelka II proračuna EU (Evropski svet in Svet) iz razdelka 5 finančnega okvira v obdobju 2005–2010

2005 2006 2007 2008 2009 (5) 2010 mio. EUR sprememba mio. EUR sprememba mio. EUR sprememba mio. EUR sprememba mio. EUR sprememba mio. EUR sprememba Razdelek 5 6 360 3,3 % 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % Proračun ESS/Sveta 563 3,9 % 592 5,2 % 594 0,3 % 595 0,2 % 603 1,3 % 634 5,1 % Delež v razdelku 5 8,9 % 8,8 % –1,1 % 8,3 % –5,7 % 8,0 % –3,6 % 7,9 % –1,3 % 8,0 % 1,3 %

Zaradi skrbnega upravljanja proračuna se je v letih 2007, 2008 in 2009 delež Sveta postopno zmanjšal (z 8,9 % v letu 2005 na 7,9 % v letu 2009).

Skrbno upravljanje proračuna Sveta se je nadaljevalo tudi leta 2010, ko so bili v proračun vključeni dodatni zneski, povezani z začetkom veljavnosti Lizbonske pogodbe, ne da bi se povečal delež oddelka II proračuna EU (Evropski svet in Svet) v primerjavi z razvojem razdelka 5.

4. SPLOŠNI PREGLED IZVRŠEVANJA PRORAČUNA V LETU 2010

4.1 Dejavnosti in cilji v letu 2010

4.1.1 Dejavnosti Evropskega sveta in Sveta v letu 2010

GSS v okviru poročila o finančnih dejavnostih zagotavlja informacije o svojih glavnih dejavnostih, v katerih je opisano delovanje Sveta in Evropskega sveta med proračunskim letom.

Tabela 4 prikazuje številne seje in zasedanja, ki jih je GSS organiziral za Evropski svet in Svet v obdobju 2003–2010. Poleg 4 334"institucionalnih" sej in zasedanj je GSS organiziral še 2 000 internih sej in zasedanj, usposabljanj, seminarjev, informativnih sestankov in srečanj s tretjimi državami.

Tabela 4

Razvoj dejavnosti v obdobju 2003–2010: seje in zasedanja

Institucionalne seje in zasedanja 2003 2004 2005 2006 2007 2008 2009 2010 Srečanja na vrhu (6) 6 5 3 3 3 5 7 7 Zasedanja Sveta 77 76 80 76 68 81 74 78 Coreper 134 128 123 120 106 144 130 122 Delovne skupine 4 333 3 971 3 918 4 037 4 183 4 480 4 272 4 272 Skupaj 4 550 4 180 4 124 4 236 4 360 4 710 4 483 4 334 Druge seje in zasedanja 2 209 2 392 2 791 2 713 1 735 2 051 2 021 1 996 Vse skupaj 6 759 6 572 6 915 6 949 6 095 6 761 6 504 6 330

Drugi količinski kazalnik dejavnosti so pravni akti, objavljeni v Uradnem listu (UL) (tabela 5). V letu 2010 je bilo v UL objavljenih 825 pravnih aktov. Treba je opozoriti, da je obseg pravnih aktov odvisen od zaključka zakonodajnega postopka, saj jih je šele nato kot končna besedila mogoče objaviti v UL.

Tabela 5

Razvoj dejavnosti v obdobju 2003–2010: pravni akti, objavljeni v Uradnem listu

2003 2004 2005 2006 2007 2008 2009 2010 Pravni akti, objavljeni v UL 1 045 1 118 1 056 1 317 1 000 1 274 829 825

4.1.2 Doseganje upravnih ciljev za leto 2010

Povzetek doseganja ciljev, določenih za proračunsko leto 2010:

— Uspešna vzpostavitev in začetek dela Evropskega sveta GSS je pripravil nove postopke, smernice in navodila za čim hitrejši odziv na nove potrebe Evropskega sveta. Obenem je v začetku leta 2010 Evropskemu svetu zagotovil osebje (mise à disposition), da bi tako pospešil začetek delovanja nove institucije.

— Konsolidacija institucije GSS je v letu 2010 zaposlil 275 uradnikov (216 stalnih uradnikov in 59 začasnih uslužbencev). V tem letu je 162 uradnikov in 49 začasnih uslužbencev zapustilo Svet, zaradi česar se je število zaposlenih v kadrovskem načrtu ESS povečalo za 64.

— Modernizacija uprave GSS je kot del modernizacije uprave prenovil svoj sistem elektronske pošte in z njo povezane infrastrukture, da bi bila bolje usklajena z drugimi informacijskimi aplikacijami, ki jih uporabljajo GSS in druge institucije. Uvedel je tudi nov sistem notranje mobilnosti, da bi bolje uskladili zahteve posameznih delovnih mest in kompetence zaposlenih. Evropska komisija je zaradi gospodarske krize in izboljšanja likvidnostnega stanja evropskih podjetij aprila 2009 predlagala (7), da zamude pri plačevanju računov omeji na 30 dni. GSS je v letu 2010 svoj finančni krog uskladil s to direktivo. V tem letu je bila povprečna zamuda pri plačevanju računov GSS 27 dni.

— Nepremičninska politika Projekt obnove stavbe Résidence Palace in njenega preoblikovanja v sedež Evropskega sveta in Sveta ministrov je v fazi, ko je opravljenih 60 % konsolidacije stavbe. Po koncu faze konsolidacije se bo v drugi polovici leta 2011 predvidoma začela dejanska gradnja.

— Priprava na prilagoditev posledicam ustanovitve Evropske službe za zunanje delovanje (ESZD) GSS se je leta 2010 pripravljal na spremembe, ki jih je v letu 2011 prinesla ustanovitev ESZD. Pisni predlog spremembe (8) k predlogu proračuna za leto 2011, predstavljen 17. septembra 2010, se je nanašal na predlog za prenos virov in sredstev s Komisije in Sveta na Evropsko službo za zunanje delovanje. Kar zadeva človeške vire, je bilo na ESZD prenesenih 411 delovnih mest v kadrovskem načrtu, kar zadeva sredstva, pa je bilo iz proračuna ESS za namene ESZD v proračunskem letu 2011 prenesenih 79,7 milijona EUR.

4.2 Prihodki

V tabeli 6 je prikazan splošni rezultat dejavnosti v zvezi s prihodki v letu 2010. Celotni obseg prihodkov v zvezi z izterjatvenimi pravicami, tj. izdanimi nalogi za izterjavo, je bil za 7,7 milijona EUR manjši kot v letu 2009. Med najpomembnejšimi razlogi za to je dejstvo, da stroške srečanj Evropskega sveta na vrhu krije proračun ESS in ne več šestmesečna predsedstva (razlika je 5 do 6 milijonov EUR letno).

Tabela 6

Pregled prihodkov v letu 2010 (po naslovih)

(v EUR) Naslov Izterjatvene pravice Izterjani prihodki Za izterjavo 4 Razni davki, pristojbine in takse Skupnosti 62 668 445 60 615 777 2 052 668 5 Prihodki iz upravnega poslovanja ipd. 36 758 666 31 143 022 5 615 644 6 Prispevki in povračila v okviru sporazumov Skupnosti ipd. 1 088 215 1 088 215 7 Obresti na zamujena plačila 561 561 9 Drugi prihodki 6 116 4 350 1 765 Skupaj 100 522 003 92 851 925 7 670 078

Izterjatvene pravice (prenesene iz leta 2009 ali nastale v letu 2010) so znašale 100,5 milijona EUR. V proračunskem letu je bilo izterjanih 92 % tega zneska (92,9 milijona EUR), 8 % (7,7 milijona EUR ) pa se bo izterjalo v letu 2011.

4.2.1 Prihodki v letu 2010

Začetna ocena prihodkov za proračun za leto 2010 je znašala 54 milijonov EUR (tabela 7). Med proračunskim letom je bilo 93,9 milijona EUR evidentiranih kot izterjatvene pravice, od tega je bilo izterjanih 86,7 milijona EUR. Preostali znesek 7,2 milijona EUR bo izterjan v letu 2011.

Tabela 7

Prihodki v letu 2010 (po členih)

(v EUR) Člen Začetna ocena prihodkov Izterjatvene pravice Izterjani prihodki Za izterjavo 400 Prihodki od davka na plače ipd. 25 038 000 23 733 867 23 732 517 1 351 404 Prihodki od posebne dajatve na plače 2 302 000 3 759 245 3 759 017 229 410 Prispevki zaposlenih za pokojninsko zavarovanje 26 605 000 27 503 786 27 501 115 2 672 411 Prenos ali odkup pokojninskih pravic s strani osebja 6 490 827 4 545 769 1 945 058 500 Prihodki od prodaje premičnin 6 710 6 710 511 Prihodki od najemnin in podnajemnin za nepremičnine 896 838 801 153 95 685 520 Prihodki od naložb, bančnih in drugih obresti 205 077 204 916 161 550 Prihodki od dobave storitev in izvedbe del ipd. 149 787 129 838 19 949 551 Prihodki od tretjih oseb za storitve ali izvedbo del ipd. 23 962 19 718 4 243 570 Prihodki iz vračil zneskov ipd. 27 980 702 23 085 971 4 894 731 571 Prejemki za specifičen namen ipd. 573 Drugi prispevki in nadomestila, povezana z upravo 2 019 997 1 793 793 226 204 580 Razna nadomestila 631 Prispevki v okviru schengenskega pravnega reda 1 079 340 1 079 340 700 Obresti na zamujena plačila 561 561 900 Drugi prihodki 4 350 4 350 Skupaj 53 945 000 93 855 050 86 664 768 7 190 282

Pozitivna razlika med začetno oceno in izterjatvenimi pravicami (40 milijonov EUR) je v glavnem rezultat:

— izterjatve dela zneskov, ki so bili v predhodnih letih izplačani državam članicam za potne stroške delegatov na podlagi njihove prijave za leto 2009 (24,9 milijona EUR) (člen 570),

— prenosa pokojninskih pravic 105 uradnikov (6,5 milijona EUR) (člen 411),

— izterjave plačil držav članic za dodatno tolmačenje „na zahtevo“ v nekatere jezike (2,4 milijona EUR) (člen 570),

— prispevkov drugih institucij in plačil uradnikov Sveta za vrtec Sveta (0,6 milijona EUR) (člen 573),

— plačil Evropskega nadzornika za varstvo podatkov za prevajalske storitve, ki jih zagotavlja GSS (0,2 milijona EUR) (člen 573),

— prispevkov za upravne stroške v okviru schengenskega pravnega reda v zvezi z Islandijo in Norveško (1,1 milijona EUR) (člen 631).

4.2.2 Prihodki pred letom 2010

Znesek 6,7 milijona EUR v zvezi z neporavnanimi nalogi za izterjavo iz leta 2009 je bil prenesen za izterjavo v letu 2010. Preneseni znesek je bil skoraj 50 % nižji kot leto pred tem. Iz tabele 8 je razvidno, da je bilo v letu 2010 izterjanih 93 % tega zneska (6,2 milijona EUR), 0,5 milijona EUR pa je bilo prenesenih v leto 2011.

Tabela 8

Prihodki pred letom 2010 (po členih)

(v EUR) Člen Izterjatvene pravice, pridobljene pred letom 2010 Izterjani prihodki Za izterjavo 400 Prihodki od davka na plače ipd. 1 735 1 476 260 404 Prihodki od posebne dajatve na plače 162 155 7 410 Prispevki zaposlenih za pokojninsko zavarovanje 8 329 6 037 2 291 411 Prenos ali odkup pokojninskih pravic s strani osebja 1 170 493 1 069 692 100 800 500 Prihodki od prodaje premičnin 383 383 511 Prihodki od najemnin in podnajemnin za nepremičnine 301 542 148 581 152 961 520 Prihodki od naložb, bančnih in drugih obresti 550 Prihodki od dobave storitev in izvedbe del ipd. 4 172 4 172 551 Prihodki od tretjih oseb za storitve ali izvedbo del ipd. 14 524 13 627 897 570 Prihodki iz vračil zneskov ipd. 4 843 122 4 759 117 84 006 571 Prejemki za specifičen namen ipd. 573 Drugi prispevki in nadomestila, povezani z upravo 311 407 175 041 136 366 580 Razna nadomestila 443 443 631 Prispevki v okviru schengenskega pravnega reda 8 875 8 875 900 Drugi prihodki 1 765 1 765 Skupaj 6 666 953 6 187 157 479 796

Izterjatev prihodkov, ki so nastali pred letom 2010, izhaja predvsem iz naslednjih virov:

— 1,1 milijona EUR, povezanih s prenosom pokojninskih pravic (člen 411),

— 3,8 milijona EUR iz neporabljenih potnih stroškov držav članic leta 2008 (člen 570),

— 0,5 milijona EUR za popravila ter vzdrževanje informacijske in programske opreme (člen 570),

— 0,4 milijona EUR povrnjenih pravnih izdatkov (člen 570).

4.3 Odhodki v letu 2010

4.3.1 Pregled izvrševanja proračuna v obdobju 2004–2010

V zadnjih sedmih letih je bila splošna stopnja izvrševanja proračuna Sveta/Evropskega sveta in Sveta okoli 94–97 % (glej grafikon 1). Vendar pa se je proračun Sveta v letu 2009 s „spremembo proračuna št. 10/2009 k proračunu EU“ zmanjšal za 40 milijonov EUR. Ta znesek je bil prenesen kot prispevek Sveta k evropskemu načrtu za oživitev gospodarstva.

Iz grafikona 1 je razvidno, da so se plačila v proračunskem letu v zadnjih letih povečala, skupni zneski, ki so se prenesli v naslednje proračunsko leto, pa zmanjšali.

Grafikon 1

Splošna stopnja izvrševanja proračuna v obdobju 2004–2010

Prenesena proračunska sredstva se delijo na dve glavni kategoriji: delovanje institucij in naložbe v stavbe. Prva je povezana z obveznostmi, za katere so bile pravilno sklenjene pogodbe pred zaključkom proračunskega leta, v okviru katerih pa blago še ni bilo dobavljeno, in/ali zanje niso bili prejeti računi pred koncem leta.

Druga kategorija se nanaša na nakupe stavb, kot so LEX, vrtec in Résidence Palace, ki jih je opravil GSS. GSS je lahko v zadnjih nekaj letih prihranke pri izvrševanju proračuna uporabil za financiranje teh nakupov, kar je bistveno zmanjšalo celotne stroške gradbenih projektov, zlasti plačilo obresti.

V letu 2010 sta bili opravljeni dve plačili za nakup stavbe Résidence Palace: 15 milijonov EUR februarja in 40 milijonov EUR decembra.

4.3.2 Poraba proračunskih sredstev po kategorijah v letu 2010

Analiza odhodkov v letu 2010 je prikazana v dvanajstih najpomembnejših odhodkovnih kategorijah.

V tabeli 9 je podana primerjava končnega proračuna po prerazporeditvah (stolpec 2) z realizacijo proračuna glede prevzetih obveznosti (stolpec 3). Razlika med končnim proračunom in odobrenimi proračunskimi sredstvi ustreza zneskom, ki v proračunskem letu 2010 niso bili uporabljeni.

Tabela 9

Pregled izvrševanja proračuna za leto 2010 (po kategorijah)

(v EUR) Kategorija Proračun 2010 (prvotni) Proračun 2010 (končni) (9) (final) Prevzete obveznosti Realizacija Zapadla proračunska sredstva 1 2 3 4=3/2 5=2–3 Načrt delovnih mest 323 970 000 323 727 000 315 055 730 97,3 % 8 671 270 Drugi odhodki za zaposlene 23 512 000 23 512 000 21 480 604 91,4 % 2 031 396 Stavbe (naslov II) 39 917 000 39 602 000 37 707 683 95,2 % 1 894 317 Računalniški sistemi (naslov II) 35 517 000 33 473 000 33 318 186 99,5 % 154 814 Stroški tolmačenja 92 740 000 65 254 740 56 155 695 86,1 % 9 099 045 Potni stroški delegacij 36 792 000 31 707 760 24 823 821 78,3 % 6 883 939 Uradni list 5 115 000 4 415 000 4 415 000 100,0 % — Naslov III 35 939 000 36 169 000 31 729 080 87,7 % 4 439 920 Skupina za razmislek 533 000 533 000 353 857 66,4 % 179 143 Drugi odhodki (naslov II) 18 517 000 14 158 500 12 816 290 90,5 % 1 342 210 Rezerva 6 000 000 6 000 000 6 000 000 Skupaj (razen nakupa) 618 552 000 578 552 000 537 855 947 93,0 % 40 696 053 Nakup nepremičnin 15 000 000 55 000 000 55 000 000 100,0 % Vse skupaj 633 552 000 633 552 000 592 855 947 93,6 % 40 696 053

Stopnja izvrševanja proračuna za leto 2010, vključno s predplačili za stavbo Résidence Palace, je skupaj 93,6 %.

Razliko med začetnimi ocenami in proračunskim izvrševanjem je mogoče pojasniti tako:

— Zaradi nizke stopnje zasedenosti delovnih mest v kadrovskem načrtu (v povprečju 92 % (10)) 4,7 milijona EUR ni bilo porabljenih.

— Proračunski znesek za zvišanje plač v letu 2010, ki je temeljil na oceni Komisije (2,2 %), je bil precej večji od dejanske prilagoditve prejemkov, ki jo je 20. decembra 2010 sprejel Svet. Zato so bili 4 milijoni EUR nepotrebni.

— Vendar pa bi bilo treba upoštevati, da je bilo zvišanje plač od 1. julija 2009 (zvišanje za 1,85 % ali 8 milijonov EUR) plačano iz proračunskih vrstic te kategorije. Brez teh plačil bi bilo izvrševanje proračuna v tej kategoriji nižje za 2,5 %.

— V kategoriji drugih odhodkov za zaposlene je približno 45 % (0,9 milijona EUR) celotnega prihranka v znesku 2 milijona EUR nastalo zaradi manjše porabe za stroške misij. Manj plačil za napotene nacionalne strokovnjake, pogodbene delavce in druge zunanje službe pomeni prihranek 0,6 milijona EUR. Poleg tega zmanjšane potrebe po dejavnostih, kot je usposabljanje, znašajo 0,1 milijona EUR, po zdravstvenih storitvah pa ravno tako 0,1 milijona EUR.

— V kategoriji odhodkov za stavbe (v naslovu II, brez stavbe Résidence Palace) je neporabljeni znesek 1,9 milijona EUR povezan s preložitvijo določenega dela opremljanja zaradi varovanja na leto 2011 (0,8 milijona EUR) in z manjšo potrebo po drugem opremljanju in montažnih delih (0,7 milijona EUR). Dodatnega 0,2 milijona EUR je nastalo zaradi nižjih plačil za najemnine ter pogodbe za varnostne ukrepe in nadzor.

— Pri odhodkih za IT je bilo prihranjenega 2,1 milijona EUR zaradi manjše potrebe po: — zunanji pomoči in svetovanju (1,4 milijona EUR), — vzdrževanju ter popravilih strojne in programske opreme (0,6 milijona EUR), — telekomunikacijah (0,1 milijona EUR).

— Do manjše porabe sredstev za tolmačenje v višini 36,6 milijona EUR je prišlo zaradi: — prihranka 16,5 milijona EUR za običajno tolmačenje, — premalo izkoriščenih sredstev za tolmačenje „na zahtevo“ po posameznih jezikih v skupnem znesku 20,1 milijona EUR.

— Po prerazporeditvah je bilo za potne stroške delegacij na voljo 50 milijonov EUR. Prvotni proračun je znašal 36,8 milijona EUR, vanj pa je bilo prenesenega 13,2 milijona EUR iz prihrankov pri sredstvih za tolmačenje „na zahtevo“ (11). Ker pa so države članice morale povrniti neporabljene zneske iz preteklih let, je bilo v proračunu za leto 2010 za prihodnja plačila dodeljenih samo 24,8 milijona EUR.

— Poraba proračunskih sredstev za Uradni list je bila za 0,7 milijona EUR (14 %) nižja od predvidene. Do manjše porabe je prišlo zaradi nove pogodbe z Uradom za publikacije, na podlagi katere se je cena na stran znižala za 25 %.

— Razmeroma nizko stopnjo porabe sredstev v naslovu III pojasnjujejo naslednji dejavniki: — zamuda pri izvajanju projekta SESAME (2,8 milijona EUR), — manjša potreba po odhodkih za stavbe (0,5 milijona EUR), — manjša potreba po odhodkih za misije ter službena potovanja delegacij in napotenih nacionalnih strokovnjakov (0,4 milijona EUR).

Zaradi splošne manjše porabe proračuna je bilo mogoče poleg 15 milijonov EUR, ki so v proračunu namenjeni za predplačila za stavbo Résidence Palace, prerazporediti 40 milijonov EUR.

4.3.3 Sprememba proračuna v letu 2010

V proračunskem letu 2010 so bila proračunska sredstva prerazporejena z različnimi prenosi. V tabeli 10 so navedeni sklepi, na podlagi katerih je prišlo do sprememb odobrenih proračunskih sredstev v obdobju 2008–2010.

Tabela 10

Spremembe v zvezi s proračunom v obdobju 2008–2010

Sprememba Število Vrsta Pravna podlaga 2008 2009 2010 Sprememba proračuna Člen 29 fin. ur. 0 1 0 Prerazporeditev B Člen 22 fin. ur. 72 46 47 Prerazporeditev C Člen 22 fin. ur. 3 2 2 Prerazporeditev D Člen 24 fin. ur. 1 0 0 Skupaj 76 49 49

Prerazporeditve C, o katerih je treba obvestiti proračunski organ (v skladu s členom 22(1) do (3) finančne uredbe), so bile opravljene, da bi se okrepila naslednja področja:

— prerazporeditev C1 z dne 29. oktobra 2010: — vzdrževalna dela v stavbah Sveta (1 milijon EUR), — varnost in nadzor stavb (0,3 milijona EUR), — voda, plin, elektrika in ogrevanje (0,1 milijona EUR),

— prerazporeditev C2 z dne 19. novembra 2010: — vnaprejšnje financiranje stavbe Résidence Palace (40 milijonov EUR), — nadomestila za napotene domače vojaške strokovnjake (0,2 milijona EUR).

Proračun Evropskega sveta in Sveta je bil v okviru obeh institucij v letu 2010 na podlagi člena 22(4) finančne uredbe spremenjen s 47 prerazporeditvami B. Četudi proračunskega organa ni treba vnaprej obvestiti o teh prerazporeditvah, morajo biti ti ustrezno utemeljeni tako glede vrstic, v katere bodo prenesena proračunska sredstva, kot glede vrstic, iz katerih se prerazporedijo.

V tabeli 11 je prikazan pregled proračunskih vrstic, ki so se v letu 2010 z različnimi prerazporeditvami bistveno (12) spremenile.

Tabela 11

Proračunske vrstice, v katerih je prišlo do znatnih prerazporeditev v letu 2010

(v EUR) Postavka/člen Razdelek Vrsta prenosa Prvotni proračun za leto 2010 Prerazporeditve Končna odobrena sredstva Razlika 1102 Pravice iz kadrovskih predpisov, vezane na osebne okoliščine uslužbenca B 60 026 000 2 050 000 62 076 000 3 % 1106 Pravice iz kadrovskih predpisov v zvezi z nastopom in prenehanjem zaposlitve ter premestitvami B 5 540 000 –2 050 000 3 490 000 –37 % 1200 Drugo osebje B 3 970 000 365 000 4 335 000 9 % 1201 Napoteni nacionalni strokovnjaki B 1 522 000 – 450 000 1 072 000 –30 % 2002 Nakup nepremičnin C 15 000 000 40 000 000 55 000 000 267 % 2003 Opremljanje prostorov C 4 160 000 – 900 000 3 260 000 –22 % 2010 Čiščenje in vzdrževanje B,C 14 378 000 1 411 500 15 789 500 10 % 2011 Voda, plin, elektrika in ogrevanje B,C 5 086 000 – 914 500 4 171 500 –18 % 2012 Varnost in nadzor stavb B,C 8 410 000 367 000 8 777 000 4 % 2100 Nakup strojne in programske opreme B,C 7 925 000 512 100 8 437 100 6 % 2101 Zunanje storitve za delovanje in izgradnjo računalniških sistemov B,C 17 996 000 – 540 100 17 455 900 –3 % 2102 Vzdrževanje ter popravilo strojne in programske opreme B,C 4 953 000 –1 278 000 3 675 000 –26 % 2103 Telekomunikacije B,C 4 643 000 – 738 000 3 905 000 –16 % 211 Pohištvo B,C 1 259 000 – 260 000 999 000 –21 % 2120 Nakup ter zamenjava tehničnih naprav in opreme B,C 2 635 000 –1 096 000 1 539 000 –42 % 2200 Potni stroški delegacij B,C 36 792 000 –5 084 240 31 707 760 –14 % 2202 Stroški tolmačenja B,C 92 740 000 –27 485 260 65 254 740 –30 % 2204 Drugi odhodki za interne stroške B,C 3 956 000 –1 897 166 2 058 834 –48 % 2211 Uradni list C 5 115 000 – 700 000 4 415 000 –14 % 3200 Nakup strojne in programske opreme B 6 700 000 – 716 000 5 984 000 –11 % 3202 Vzdrževanje ter popravilo strojne in programske opreme B 750 000 618 000 1 368 000 82 %

4.4 Prenesena proračunska sredstva

4.4.1 Poraba proračunskih sredstev, prenesenih iz leta 2009

Iz tabele 12 je razvidno, da je bilo iz leta 2009 v leto 2010 prenesenih 41 milijonov EUR. Letni preneseni znesek se je od leta 2007 zmanjšal s 55 milijonov EUR na 41 milijonov EUR v letu 2009 (25-odstotno zmanjšanje).

Tabela 12

Poraba proračunskih sredstev, prenesenih iz leta 2009 (po kategorijah)

(v EUR) Kategorija Proračunska sredstva, prenesena iz leta 2009 Plačila za leto 2010 Realizacija Zapadla proračunska sredstva 1 2 3=2/1 4=1–2 Načrt delovnih mest 409 730 296 805 72,4 % 112 925 Drugi odhodki za zaposlene 2 906 972 1 966 167 67,6 % 940 805 Stavbe (naslov II) 10 350 850 8 940 101 86,4 % 1 410 749 Računalniški sistemi (naslov II) 11 464 268 10 009 675 87,3 % 1 454 594 Stroški tolmačenja 4 758 739 4 404 471 92,6 % 354 268 Potni stroški delegacij — — — Uradni list 2 091 851 1 265 854 60,5 % 825 998 Naslov III 6 706 915 5 490 672 81,9 % 1 216 243 Skupina za razmislek 46 556 34 441 74,0 % 12 115 Drugi odhodki (naslov II) 46 556 34 441 74,0 % 12 115 Rezerva — — — Skupaj 41 062 375 34 241 310 83,4 % 6 821 065

Stopnja porabe proračunskih sredstev, prenesenih iz leta 2009, je bila 83,4 %. Četudi je poraba večja kot v predhodnem letu, pa v splošnem še ni na pričakovani ravni (> 95 %).

Glavna razloga za nizko stopnjo porabe sta naslednja:

— dela/blago/storitve, ki jih je GSS naročil med letom, delno ali v celoti niso bila opravljena oziroma dobavljena,

— za opravljeno delo ali storitve oziroma dobavljeno blago ni bilo prejetih računov. Treba je opozoriti, da to nesporno povzroča proračunsko obremenitev za prihodnja leta.

4.4.2 Proračunska sredstva, prenesena iz leta 2010 v leto 2011

Proračunska sredstva, prenesena iz leta 2010 v leto 2011, so znašala 49,8 milijona EUR, kar je 8,7 milijona EUR več kot leto pred tem (tabela 13).

Tabela 13

Poraba proračunskih sredstev, prenesenih iz leta 2010 v leto 2011 (po kategorijah)

(v EUR) Kategorija Proračun 2010 (prvotni) Proračun 2010 (13) (končni) Prevzete obveznosti Proračunska sredstva, prenesena v leto 2011 Stopnja prenosa 1 2 3 4 5=4/3 Načrt delovnih mest 323 970 000 323 727 000 315 055 730 458 005 0,1 % Drugi odhodki za zaposlene 23 512 000 23 512 000 21 480 604 3 750 088 17,5 % Stavbe (naslov II) 39 917 000 39 602 000 37 707 683 10 083 292 26,7 % Računalniški sistemi (naslov II) 35 517 000 33 473 000 33 318 186 13 650 299 41,0 % Stroški tolmačenja 92 740 000 65 254 740 56 155 695 6 082 706 10,8 % Potni stroški delegacij 36 792 000 31 707 760 24 823 821 — 0,0 % Uradni list 5 115 000 4 415 000 4 415 000 2 411 962 54,6 % Naslov III 35 939 000 36 169 000 31 729 080 8 449 665 26,6 % Skupina za razmislek 533 000 533 000 353 857 68 310 19,3 % Drugi odhodki (naslov II) 18 517 000 14 158 500 12 816 290 4 807 312 37,5 % Rezerva 6 000 000 6 000 000 — Skupaj (razen nakupa) 618 552 000 578 552 000 537 855 947 49 761 639 9,3 % Nakup nepremičnin 15 000 000 55 000 000 55 000 000 — Vse skupaj 633 552 000 633 552 000 592 855 947 49 761 639 8,4 %

K povečanju prenesenih zneskov v letu 2010 v primerjavi z letom 2009 so prispevali predvsem zneski iz naslednjih kategorij:

— drugi odhodki za zaposlene, zlasti proračunska sredstva za misije, za 1,1 milijona EUR,

— računalniški sistemi (naslov II), zlasti zunanje storitve in svetovalci, za 2,1 milijona EUR,

— stroški tolmačenja za 1,3 milijona EUR,

— odhodki za IT v naslovu III za 2,5 milijona EUR,

— drugi odhodki (naslov II): obnovitev multimedijske opreme v konferenčnih dvoranah za 1 milijon EUR.

4.5 Namenski prejemki

4.5.1 Namenski prejemki, nastali pred letom 2010

Namenski prejemki, nastali pred letom 2010, so znašali 41,7 milijona EUR. Od tega je bilo 40 milijonov EUR dodeljenih, 1,7 milijona EUR pa je prenesenih v leto 2011 (tabela 14). Razpoložljivi znesek ob koncu proračunskega leta 2010 je bil za 70 % (4,3 milijona EUR) manjši kot leta 2009. Kljub pozitivnemu razvoju porabe namenskih prejemkov, ki so nastali pred letom 2010, pa bi načeloma morali biti ti ob koncu proračunskega leta v celoti porabljeni (člen 10 finančne uredbe).

Tabela 14

Poraba namenskih prejemkov, nastalih pred letom 2010 (po kategorijah)

(v EUR) Kategorija Namenski prejemki pred letom 2010 Prevzete obveznosti Razpoložljivi namenski prejemki 1 2 3=1–2 Načrt delovnih mest 1 813 471 1 813 471 — Drugi odhodki za zaposlene 3 015 226 2 172 592 842 634 Stavbe (naslov II) 1 686 125 1 634 793 51 332 Računalniški sistemi (naslov II) 2 003 020 1 725 134 277 886 Stroški tolmačenja 9 866 351 9 866 351 — Potni stroški delegacij 18 982 681 18 982 681 — Uradni list 307 413 307 413 — Naslov III 1 594 362 1 086 505 507 857 Drugi odhodki (naslov II) 2 464 554 2 399 937 64 617 Rezerva — — — Skupaj 41 733 201 39 988 877 1 744 325

Zneski, razpoložljivi ob koncu leta 2010, zadevajo predvsem:

— druge odhodke za zaposlene v zvezi z vrtci in drugimi oblikami otroškega varstva: 0,7 milijona EUR,

— računalniške sisteme, zlasti zunanje storitve in svetovanje: 0,3 milijona EUR,

— potne stroške delegacij v okviru SVOP v naslovu III: 0,5 milijona EUR.

4.5.2 Namenski prejemki, nastali v letu 2010

Namenski prejemki, nastali v letu 2010, so skupno znašali 32 milijonov EUR (tabela 15). Od tega je bilo 4,7 milijona EUR porabljenih v proračunskem letu, 27,3 milijona EUR pa v skladu s členom 10 finančne uredbe prenesenih v leto 2011.

Tabela 15

Poraba namenskih prejemkov, nastalih v letu 2010 (po kategorijah)

(v EUR) Kategorija Namenski prejemki 2010 Prevzete obveznosti Razpoložljivi namenski prejemki 1 2 3=1–2 Načrt delovnih mest 1 230 778 1 230 778 Drugi odhodki za zaposlene 1 216 173 7 865 1 208 308 Stavbe (naslov II) 978 547 356 001 622 546 Računalniški sistemi (naslov II) 892 045 191 624 700 421 Stroški tolmačenja 2 227 077 2 227 077 Potni stroški delegacij 23 359 896 3 654 819 19 705 077 Uradni list 250 228 250 228 Naslov III 1 038 349 49 673 988 675 Drugi odhodki (naslov II) 837 496 425 038 412 459 Rezerva — — — Skupaj 32 030 590 4 685 020 27 345 569

Večina (76 %) namenskih prejemkov je povezana s potnimi stroški delegacij (23,4 milijona EUR v naslovu II in 0,9 milijona EUR v naslovu III). Znesek 2,2 milijona EUR za tolmačenje prihaja iz dodatnih plačil za nekatere jezike.

Preostanek se veže predvsem na povračilo zneskov drugih institucij za različne dejavnosti in sisteme, kot so sodelovanje v finančnem sistemu, ki si ga deli s Svetom, prispevki za zapolnitev prostih mest v vrtcu Sveta in drugi prispevki ter vračila v zvezi z upravnim poslovanjem Sveta.

(1) Člen 316 PDEU: „Odhodki Evropskega parlamenta, Evropskega sveta in Sveta, Komisije in Sodišča Evropske unije se brez poseganja v posebno ureditev, ki velja za nekatere skupne odhodkovne postavke, prikažejo v ločenih delih proračuna.“

(2) Inflacija v obdobju 2009–2010: 2,0 %, prilagoditev plač in sredstva za tolmačenje: 2,2 %.

(3) V letu 2009 se je rezerva zmanjšala za 1,06 milijona EUR zaradi financiranja dela skupine za razmislek.

(4) Posledice pisnega predloga spremembe (15639/1/09) k predlogu proračuna Sveta za leto 2010 v skupnem znesku 25 milijonov EUR vključujejo zvišanje za 23,5 milijona EUR + 1,5 milijona EUR namenskih sredstev iz rezerve 2,5 milijona EUR.

(5) Končni proračun po zmanjšanju v znesku 40 milijonov EUR za evropski načrt za oživitev gospodarstva je decembra 2009 znašal 563 milijonov EUR.

(6) 6 zasedanj Evropskega sveta in 1 srečanje na vrhu voditeljev držav in vlad euroobmočja v letu 2010.

(7) Direktiva Evropskega parlamenta in Sveta o boju proti zamudam pri plačilih v trgovinskih poslih (COM(2009) 126 konč.).

(8) 14329/10 FIN 428: Pisni predlog spremembe št. 1 k predlogu proračuna za leto 2011.

(9) Vključuje notranje prerazporeditve odobrenih sredstev.

(10) Leta 2009 je bila povprečna stopnja zasedenosti delovnih mest 91 %. Zadevna sredstva so bila v obeh letih znižana za pavšalnih 7 %.

(11) V skladu s Sklepom 111/07 GSS prenese 66 % neporabljenih sredstev v proračunsko vrstico za potne stroške delegatov, da se porabijo v istem proračunskem letu. V letu 2010 je bil ta znesek 13,2 milijona EUR.

(12) Neto znesek > 250 000 EUR.

(13) Vključuje notranje prerazporeditve odobrenih sredstev.